Awatennoh

Awatennoh (caxtillantlahtolli: Ahuateno), inin altepetl tlatilantok ompa altepecalpolli Chicontepec, Veracruz. Sekinok altepemeh itech inintokah, Chapiktlan, Alaxtitlan, Pastoria, Mexcatlan. Kipiya 590 chanehkeh. Nochi masewalmeh nawatlahtoanih wan kastiahtlahtoah.

 Tlaltokaitl 
Ahuatl: encino
Tentli: labio, orilla
-no: abstracción
"La orilla del encinal"

 Tlalsemanawayotl 
Ipan ni altepetl, tlatilantok Chicontepec, Veracruz. Tlawel tlatotonia wan amo tlawel tlaseseya. Sekin xiwimeh wan tekwanimeh. Meuhkatsan motokayotia inin altepetl Awatennoh, miyak masewalmeh kipolohkeh inin awatl. San sekin kanahya onkah inin kwawitl.

 Nemiliskayotl 
Oncah miyac macehualmeh ipan ni altepetl. Miyac tlacameh tlahtoah nahuatlahtolli ihuan cequin quipoloquehya. Oncah cequin coyomeh tlen zan ahcitoh nopa altepetl Ahuatenno.

 Tepacholistli 

Miyac macehualmeh tequitih millah. Nouhquiya cequin tlacameh huan cihuameh tequitih ipan huacaxmeh, chilli, tomatl, cacahuatl, cintli huan cequinoc tlamentli.

 Chanehmatilistli 

Ipan inin altepetl oncah ome tlaneltoquiliztli. Miyac macehualmeh tlahuel quittepanitan Chicomexochitl. Inin hueyi ilhuitl quemantzin quichihuah ome hueltah ipan xihuitl, ipehuaya huan itlahtotiyan xihuitl.  Huan nouhquiya cequin macehualmeh quineltocan tlen totiotzin Jesus.

 Chikawalistli 

Ipan inin altepetl ocah ce canahya campa mopahtiah macehualmeh tlen itocah Tepahtiloyan. Tlan cequin macehualmeh quipiyah miyac cualantli huanquinon yohuih ipan altepetl [[Chicontepec] onmopahtiah. 
Nouhquiya cequin macehualmeh mopahtiah ihuan ce tlacatl tlen titocayotiah tlachixquetl-curandero zo ihuan cequinoc tlamacameh. 
Miyac cihuameh amo yohuih tepahtiloyan quemman conepiyah zan yohuih ihuan ce tetlalanquetl-partera.

 Tlamachtilistli 

Ipan inin altepetl, oncah Caltlamachtiloyan, Preescolar, Escuela Primaria, Telesecundaria huan Telebachillerato Ahuateno. Miyac macehualmeh naman no momachtiah ipan UPN Sede Chicontepec, ihuan no cequin momachtiah ipan Instituto Tecnológico ihuan cequin ipan Universidad Huasteca Veracruzana.

 Tekichiwalistli 
Oncah cequin macehualmeh tlen quichihuah cequin tequitl tlen tlachpohuaztli, chiquihuitl, tlaxcalyoyomitl ihuan cequinoc tlamantli.

 Kwikatl 
Masewameh kipiyah itlatsotson ika kwakikini- violin tlen motokayotiah kwapanko (huapango). Nouhkiya naman kipiyah xochitlatsotsontli tlen kisa kemman kichiwah se kampeka. Wankinon nowkiya onkah sekinok tlatsotsontli tlen itokah san kwikatl, música tropical. Wan sekin masewalmeh no mihtotiah ika tlapisanih (banda de viento).

 Kalchiwalistli 
Oncah miyac calli tlen macehualmeh. Cequin oncah tlen zacatl ihuan no oncah tlen ica tepoztli ihuan tlapepecholli calli.

 Momotlalistli 
Oncah canahya campa macehualmeh mahuiltiah ica olli (futbol) ihuan no ihqui mahuiltiah ica olli (basquetbol).

 Nowkiya xikitta 
 Chikontepek

 Melawalistli 

 Sekin tetsonwilistli 
  Elotlamanaliztli ipan Ahuateno, ompa Veracruz.

Neneuhcāyōtl:Nahuatlahtolli